«Այս իմաստով մենք փորձել ենք միջազգային ամենամեծ մասնակցություն ապահովել: Երևանում կլինեն Տեղեկատվական տեխնոլոգիաների և ծառայությունների համաշխարհային ալյանսի (WITSA) տնօրենների խորհրդի անդամները, ովքեր ԴիջիԹեքում կծանոթանան Հայաստանի ՏՏ ներուժին ու մասնակից ընկերությունների ծառայություններին: Նրանք հանդիպումներ կանցկացնեն պատասխանատու օղակների հետ՝ համապատասխանեցնելու հայաստանյան միջավայրը WCIT-ի անցկացման համար»,-«Արմենպրես»-ի փոխանցմամբ՝ նշեց ԱՏՁՄ գործադիր տնօրեն Կարեն Վարդանյանը: Այս տարի ցուցահանդեսն անցկացվում է «Տոն՝ տեխնոլոգիական հայության համար» կարգախոսի ներքո և քայլ առ քայլ մոտենում է ՏՏ համաշխարհային համաժողովին: